AL XÚQUER NO LI SOBRA AIGUA
ENS HAN ENGANYAT. “Aigua per a tots” “Sí al transvasament”. I ara resulta que han declarat que al Xúquer li sobra aigua i que se l’emporten per a camps de golf, urbanitzacions i hotels a les costes d’Alacant, Múrcia i Almeria. I ho han dit ben clar: no hi haurà aigua de l’Ebre per al Xúquer. I la que porten per a altres comarques valencianes (si la porten) serà salinitzada i plena de plagues com la clòtxina zebra que obtura les conduccions de rec. No els val per a les urbanitzacions, hotels ni camps de golf. Per a això volen la del Xúquer, una aigua prepotable i neta

L’aigua que s’estalvia posant rec localitzat i modernitzant els regadius no es guarda per a quan no ni haja. També se’n va cap al transvasament. Estem finançant amb els nostres diners els grans negocis immobiliaris de la costa mediterrània. D’això en diuen “solidaridad”. Els grans negocis de Zaplana i companyia no estan en l’agricultura, estan en les immobiliàries i constructores. I volen l’aigua del Xúquer perquè és una aigua bona, apta per a usos urbans. Per això defensen el transvasament, perquè és per a ells; l’agricultura és una excusa. Els usos urbans sempre tenen preferència.

El traçat del transvasament Xúquer – Vinalopó passa per damunt de l’aqüífer del Caroig, l’última garantia d’aigua que li queda a la nostra comarca. També se l’emportaran. No n’hi haurà mai prou. Ja va passar amb el Segura. Ara és un riu mort, una claveguera a l’aire lliure, i sempre tenen problemes d’aigua. El mateix volen fer amb el riu Xúquer.
NOMÉS CAL MIRAR EL RIU PER VEURE QUE ESTAN MENTINT

Durant l’any 2002 el Xúquer no abocà aigua al mar durant 219 dies. L’aigua salada aplega ja fins a l’assut de la Marquesa. En novembre, després de les pluges, en el pont de la N-332 l’aigua tenia una salinitat de 30 grams per litre. L’aigua de mar en té 36. 

Ací tenim els números que han fet els mateixos tècnics de la Confederació Hidrogràfica del Xúquer:

Caudales medios que circulan por el río:

Júcar en Tous  (1992-2002): ............    745 hm3/año

Júcar en Millares (2000-2002):........    569 hm3/año

Abastecimientos Valencia y Sagunto ..  220

Acequia Real del Júcar   ......................  300

Acequia de Escalona-Carcagente  .......    54

Riegos Canal Júcar-Turia   ..................  125

Trasvase Júcar-Vinalopó .....................    80

                               TOTAL    .......   779 hm3/año

ENS ESTAN ENGANYANT UNA ALTRA VOLTA
 
L’any 2003 el Xúquer portà a la Ribera 81 Hm3 Si li’n lleven 80, queda 1 Hm3 a l’any, ÉS LA MORT DEL RIU.

Qui podrà pagar l’aigua? 

Primera estimació (1995)  ....................12.000 MPts    (72 M€)

Projecte 1997      ................................  24.958 MPts  (150 M€)

Revisió  1999      ................................  33.129 MPts  (199 M€)

Sol·licitud subvenció UE  2002   .......  38.335 MPts  (230 M€)

Previsió final: ...................................   (Mínim)         ¿350 M€?

Cost de explotació segons  la CHJ    = 0,11 €/m3

Cost total conducció Cortes-Villena: =0,26 €/m3 (44 Pts/m3)

Cost del transvasament de l’ Ebre a Tous =               0,28 €/m3 (46 Pts/m3)

COST REAL DEL TVJ      =       0,54 €/m3 (90 Pts/m3)

Amb eixos preus, al Vinalopó li val més continuar com està. Hi ha alternatives viables per al camp que no signifiquen deixar el riu Xúquer mort.